Hugo de Mirebello, precentor Matisconensis, universis presentes litteras inspecturis, salutem. Noveritis quod nos promisimus bona fide venerabili patri ac domino Stephano Dei gratia abbati, sacroque conventui Cluniacensi, quod nos prebendam, quam nobis in Carnotensi ecclesia concesserunt, non alienemus, nec in alienis manibus trasferremus, sed volumus et concedimus, ut post obitum nostrum vel post resignationem nostram, si aliquando ipsam nos contingerit resignare, ad Cluniacensem ecclesiam libere revertatur. In cujus rei testimonium, sigillum nostrum presentibus litteris duximus apponendum. Datum anno gracie Mº CCº XXXº quarto, mense frebrearii (sic).